# Гнуова Слободна Документациона Лиценца

Издање 1.1, март 2000.
2000. Free Software Foundation, Inc.
Фондација слободног софтвера
Пројекат Гномове документације
1.1
03.2000.

    Free Software Foundation, Inc.
                 51 Franklin Street, Fifth Floor,
                 Boston,
                 MA 02110-1301
    	    USA

. Свакоме је допуштено да умножава и да прослеђује вербатим (цд) примерке документа ове лиценце, али његово мењање није дозвољено.

Сврха ове лиценце је да упутство, приручник или други писани документ учини „слободним“ у смислу слободе: да се свима обезбеди ефективна слобода умножавања и расподеле, са или без измена, било комерцијално или некомерцијално. Као друго, ова лиценца задржава за аутора и издавача начин стицања заслуга за свој рад, док се не сматрају одговорним за измене које су други извршили.

## УВОД

Сврха ове лиценце је да упутство, приручник или други писани документ учини „слободним“ у смислу слободе: да се свима обезбеди ефективна слобода умножавања и расподеле, са или без измена, било комерцијално или некомерцијално. Као друго, ова лиценца задржава за аутора и издавача начин стицања заслуга за свој рад, док се не сматрају одговорним за измене које су други извршили.

Ова лиценца је врста „копилефта“, што значи да изведена дела документа сама по себи морају бити слободна у истом смислу. Допуњује Гнуову Општу Јавну Лиценцу, која је копилефт лиценца осмишљена за слободни софтвер.

Осмислили смо ову лиценцу како бисмо је користили за упутства за слободни софтвер, јер за слободни софтвер је потребна слободна документација: слободни програм треба да долази са упутствима која дају исте слободе као и софтвер. Али ова лиценца није ограничена на софтверска упутства; може се користити за било који текстуални рад, без обзира на тему или да ли је објављен као штампана књига. Ову лиценцу препоручујемо углавном за радове чија је сврха упутство или референца.

## ПРИМЕЊИВОСТ И ДЕФИНИЦИЈЕ

Ова лиценца се примењује на било које упутство или друго дело које садржи обавештење власника ауторских права у коме се каже да се може расподељивати под условима ове лиценце. Доле наведени „Документ“ односи се на било које такво упутство или дело. Било која јавна особа је давалац лиценце и обраћамо јој се са „ви“.

„Измењено издање“ документа означава свако дело које садржи документ или његов део, било умножено на цд носачу, или са изменама и/или преведено на други језик.

„Секундарни одељак“ је именовани додатак или одељак главног дела Документа који се бави искључиво односом издавача или аутора Документа и целокупне теме документа (или повезаним питањима) и не садржи ништа што би могло директно да потпадне унутар те целокупне теме. (На пример, ако је Документ делом уџбеник математике, други одељак не може објашњавати ништа из математике.) Однос може бити ствар историјске везе са предметом или сродним питањима, или правни, комерцијални, филозофски, етички или политички став у вези са њима.

„Неизмењени одељци“ су одређени Секундарни одељци чији су наслови, као наслови Неизмењених одељака, назначени у обавештењу које каже да је Документ објављен под овом лиценцом.

„Текстови корица“ су одређени кратки делови текста који су наведени, као текст предње или задње корице, у обавештењу које каже да је Документ издат под овом лиценцом.

„Транспарентни“ умножак Документа означава машински читљив примерак, представљен у формату чија је спецификација доступна широј јавности, чији садржај може да се прегледа и уређује непосредно и управо у општим уређивачима текста или (за слике састављене од пиксела) општим програмима за сликање или (за цртеже) неким широко доступним уређивачем цртежа, и који је погодан као унос у обликоваче текста или за аутоматско превођење у велики број формата погодним за унос у обликоваче текста. Умножак направљен у иначе транспарентном формату датотеке чија је ознака осмишљена да спречи или обесхрабри накнадне измене од стране читача, није транспарентан. Умножак који није „Транспарентан“ назива се „Нетранспарентним“.

Примери погодних формата за Транспарентне примерке укључују обичан АСКРИ без маркирања, Тексинфо формат уноса, ЛаТеКс формат уноса, СГМЛ или ХМЛ користећи јавно доступан ДТД, и једноставни ХТМЛ који одговара стандардима, осмишљен за измену од стране људи. Нетранспарентни формати укључују ПостСкрипт, ПДФ, власничке формате које могу читати и уређивати само власнички програми за обраду текста, СГМЛ или ХМЛ за које ДТД и/или алати за обраду нису уопште доступни, као и машински-створени ХТМЛ кога произведе неки обрађивач текста само за сврхе излаза.

„Насловна страница“ значи, за штампану књигу, саму насловну страницу, као и следеће странице потребне за читко држање материјала који ова лиценца захтева да би се појавио на насловној страници. За дела у форматима која немају ниједну насловну страницу као таква, „Насловна страница“ означава текст близу најистакнутијег изгледа наслова дела, који претходи почетку текста.

## УМНОЖАВАЊЕ НА ЦД НОСАЧИМА

Можете умножавати и расподељивати Документ на било ком медијуму, било комерцијалном или некомерцијалном, под условом да се ова Лиценца, обавештења о ауторским правима и обавештење о лиценци које каже да се ова Лиценца односи на Документ, репродукује у свим примерцима и да не додате никакве друге услове онима из ове лиценце. Не можете користити техничке мере да ометете или контролишете читање или даље умножавање примерака које направите или расподелите. Међутим, можете прихватити накнаду у замену за примерке. Ако расподелите довољно велик број примерака, такође морате следити услове из одељка 3.

Такође можете да позајмљујете умношке, под истим горе наведеним условима и можете јавно да приказујете умношке.

## УМНОЖАВАЊЕ У ВЕЋЕМ БРОЈУ

Ако објавите штампане примерке Докумнета у броју већем од 100, а обавештење о лиценци документа захтева Текст насловнице, морате да уврстите умношке у насловницама који садржи, јасно и читљиво, читав тај текст насловнице: текст насловне странице на првој корици, и текст задње насловнице на задњој корици. Обе корице морају такође јасно и читко да прикажу вас као издавача тих примерака. Предња корица мора да прикаже читав наслов са свим речима наслова подједнако истакнутим и видљивим. Можете да ставите и други материјал на корице као додатак. Умножавање са изменама ограниченим на корице, све док очувава наслов Документа и задовољава ове услове, може се сматрати као дословно умножавање у сваком погледу.

Ако је текст потребан за обе корице превише обиман да би стао и био читљив, треба да ставите прве делове (што више све док разумно стају) на стварну корицу, и да наставите са остатком на следећим страницама

Ако објавите или расподелите нетранспарентне примерке Документа у броју већем од 100, морате да или да укључите машински читљив транспарентан примерак уз сваки нетранспарентни примерак, или да изјавите или да са сваким нетранспарентним примерком јавно доступну локацију рачунарске мреже која садржи читав транспарентан примерак документа, без додатог материјала, који општа мрежа коју користи јвност има приступ за преузимање анонимно без накнаде користећи мрежне протоколе јавног стандарда. Ако користите последњу опцију, морате предузети разумне пажљиве кораке када започнете расподељивање непровидних примерака у количини, како бисте били сигурни да ће овај транспарентни примерак остати тако доступан на наведеном месту најмање годину дана након последње расподеле непровидног примерка (директно или преко ваших агената или продаваца) тог издања за јавност.

Потребно је, али није обавезно, да контактирате ауторе документа и пре поновног расподељивање било ког великог броја примерака, како бисте им пружили прилику да вам обезбеде ажурирано издање документа.

## ИЗМЕНЕ

Можете да умножавате и расподељујете Измењено издање документа под условима горњих одељака 2 и 3, под условом да објавите измењено издање под тачно овом Лиценцом, са измењеним издањем које испуњава улогу документа, чиме се лиценцира расподела и измена измењеног издања ономе ко поседује њен умножак. Поред тога, у измењеном издању морате урадити следеће:

- Да користите на „Насловној страници“ (и на корицама, ако постоје) наслов који се разликује од наслова документа, и од оних из претходних издања (које би, ако их има, требало навести у одељку историјата документа). Можете користити исти наслов као и претходно издање ако изворни издавач тог издања да дозволу.

- Испишете на „Насловној страници“, као ауторе, једну или више особа или ентитета одговорних за ауторство измена у „Измењеном издању“, заједно са најмање пет главних аутора документа (све његове главне ауторе, ако их има мање од пет).

- Да објавите на „Насловној страници“ име издавача измењеног издања, као издавач.

- Да очувате сва обавештења о ауторским правима „Документа“.

- Да додате одговарајуће обавештење о ауторском праву за ваше измене поред других обавештења о ауторским правима.

- Да укључите, одмах после обавештења о ауторском праву, обавештење о лиценци које даје јавно овлашћење за коришћење „Измењеног издања“ под одредбама ове Лиценце, у облику приказаном у додатку испод.

- Да очувате у обавештењу те лиценце пун списак „Неизмењених одељака“ и захтеваних „Текстова корица“ датих у обавештењу лиценце Документа.

- Да укључите неизмењени примерак ове Лиценце.

- Да сачувате одељак под насловом „Историјат“, и његов наслов, и да му додате ставку у којој се наводи барем наслов, година, нови аутори, и издавач „Измењеног издања“ како је дато на „Насловној страници“. Ако у Документу нема одељка под насловом „Историјат“, направите одељак у којем ће бити наведен наслов, година, аутори и издавач документа као што је дато на насловној страници, а затим додајте ставку која описује измењено издање како је наведено у претходној реченици.

- Да очувате мрежну локацију, ако постоји, наведену у Документу за јавни приступ транспарентном умношку документа, а такође и мрежне локације дате у документу за претходна издања на којима је заснован. Оне се могу сместити у одељак „Историјат“. Можете изоставити мрежну локацију за дело које је објављено најмање четири године пре самог документа или ако оригинални издавач издања на које се односи да овлашћење.

- У било ком одељку под насловом „Захвалнице“ или „Посвете“, сачувајте наслов одељка и у одељку сачувајте сву суштину и тон сваког признања сарадника и/или посвете дате у њему.

- Да очувате све „Неизмењене одељке“ Документа, неизмењене у свом тексту и својим насловима. Бројеви одељака или еквиваленти се не сматрају делом наслова одељка.

- Да обришете сваки одељак са насловом „Одобрења“. Такав одељак се не може укључити у „Измењено издање“.

- Да не преименујте ниједан постојећи одељак као „Одобрења“ нити да дођете у сукоб са насловом било којег „Неизмењеног одељка“.

Ако „Измењено издање“ укључује нове уводне одељке или додатке који се квалификују као „Секундарни одељци“ и не садрже умножени материјал из Документа, можете по жељи одредити неке или све ове одељке као непроменљиве. Да бисте то урадили, додајте њихове наслове на списак „Непроменљивих одељака“ у обавештењу о лиценци измењеног издања. Ови наслови се морају разликовати од свих осталих наслова одељака.

Можете да додате одељак под насловом „Одобрења“, под условом да не садржи ништа осим одобрења вашег „Измењеног издања“ од разних страна – на пример, изјаве прегледа парњака или да је организација одобрила текст као меродавну дефиницију стандарда.

Можете да додате одломак до пет речи као „Текст предње корице“ и одломак до 25 речи као „Текст на задњој корици“, на крај списка „Текстови насловница“ у „Измењеном издању“. Само један одломак текста са предње корице и један текст са задње корице може бити додат било којим ентитетом (или путем аранжмана). Ако Документ већ садржи текст насловнице за исту корицу, који сте претходно додали ви или по договору исти ентитет у чије име делујете, не можете додати други; али можете заменити стари, уз изричито одобрење претходног издавача који је додао стари.

Аутор(и) и издавач(и) „Документа“ овом лиценцом не даје дозволу да користите његово(њихова) име(на) за рекламирање или да тврде или подразумевају одобравање било ког Измењеног издања.

## КОМБИНОВАЊЕ ДОКУМЕНАТА

Можете комбиновати Документ са другим документима објављеним под овом лиценцом, под условима дефинисаним у горњем одељку 4 за измењена издања, под условом да укључите у комбинацију све „Неизмењене одељке“ свих оригиналних докумената, непромењених, и све их наведете као неизмењене одељке вашег комбинованог дела у његовом обавештењу о лиценци.

Комбиновано дело мора да садржи само један примерак ове лиценце, а више идентичних „Неизмењених одељака“ може се заменити једним примерком. Ако постоји више неизмењених одељака са истим називом, али различитим садржајем, учините наслов сваког таквог одељка јединственим додавањем на крају у загради име оригиналног аутора или издавача тог одељка, ако је познат, или јединствени број. Направите исто прилагођавање наслова одељака на списку неизмењених одељака у обавештењу о лиценци за комбиновано дело.

У комбинацији, морате комбиновати све одељке са насловом „Историјат“ у разним оригиналним документима, стварајући један одељак под насловом „Историјат“; на исти начин комбинујте све одељке са насловом „Захвалнице“ и све одељке под насловом „Посвећења“. Морате избрисати све одељке са насловом „Одобрења“.

## ЗБИРКА ДОКУМЕНАТА

Можете да направите збирку која се састоји од „Документа“ и других докумената објављених под овом Лиценцом, а појединачне примерке ове Лиценце у разним документима можете заменити једним примерком који је укључен у збирку, под условом да поштујете правила ове Лиценце за дословно умножавање сваког од докумената у свим осталим аспектима.

Можете издвојити један документ из такве збирке, и расподелити га појединачно под овом лиценцом, под условом да у издвојени документ уметнете примерак ове лиценце и пратите ову Лиценцу у свим осталим аспектима у вези са дословним умножавањем тог документа.

## ПРИДРУЖИВАЊЕ СА НЕЗАВИСНИМ ДЕЛИМА

Компилација „Документа“ или његових деривата са другим одвојеним и независним документима или делима, у или на медијуму за складиштење или расподелу, у целини се не рачуна као „Измењено издање“ документа, под условом да за компилацију нису тражена ауторска права над компилацијом. Таква компилација назива се „агрегат“, а ова Лиценца се не односи на друга самосадржана дела која су састављена са Документом, због таквог њиховог састављања, ако сама нису изведена дела документа. Ако је потреба „Текста насловнице“ у одељку 3 примењива за ове примерке Документа, онда ако је Документ мањи од једне четвртине целокупног агрегата, Текстови корица документа могу се поставити на корицама које окружују само документ унутар агрегата. У супротном морају се појавити на корицама око целог агрегата.

## ПРЕВОД

Превод се сматра врстом измене, тако да можете дистрибуирати преводе „Документа“ под одредбама одељка 4. Замена „Неизмењених одељака“ преводима захтева посебну дозволу њихових власника ауторских права, али можете укључити и преводе неких или свих неизмењених одељака као додатак оригиналним издањима ових неизмењених одељака. Можете укључити превод ове лиценце под условом да укључите и оригинално издање ове лиценце на енглеском језику. У случају неслагања између превода и изворног издања ове Лиценце на енглеском језику, преовладаће изворно издање на енглеском језику.

## ОКОНЧАВАЊЕ

Не смете умножавати, мењати, подлиценцирати или расподељивати „Документ“ осим ако је изричито достављено под овом лиценцом. Сваки други покушај да умножите, измените, подлиценцирате или расподелите Документ је ништаван, и аутоматски ће укинути ваша права под овом лиценцом. Међутим, странама које су од вас примиле примерке или права под овом Лиценцом неће бити укинуте њихове лиценце све док такве стране остану у потпуној сагласности.

## БУДУЋЕ ПРЕРАДЕ ОВЕ ЛИЦЕНЦЕ

Фондација Слободног Софтвера може с времена на време објавити нова, прерађена издања Гнуове Слободне Документационе Лиценце. Таква нова издања по духу биће слична садашњем издању, али се могу разликовати у појединостима ради решавања нових проблема или недоумица. Видите http://www.gnu.org/copyleft/.

Сваком издању Лиценце додаје се препознатљиви број издања. Ако „Документ“ наводи да се на њега односи одређено нумерисано издање ове Лиценце „или било које новије издање“, имате опцију да следите одредбе и услове тог одређеног издања или било којег новијег издања које је објавила (не као скицу) Фондација Слободног Софтвера. Ако у документу није наведен број издања ове лиценце, можете одабрати било које издање које је икада објавила (не као скицу) Фондација Слободног Софтвера.

## Додатак

Да бисте користили ову лиценцу у документу који сте написали, додајте примерак лиценце у документ и ставите следећа обавештења о ауторским правима и лиценцама одмах иза насловне странице:

> Ауторска права © ГОДИНА ВАШЕ ИМЕ.

> Дозвољено је умножавање, расподељивање и/или измена овог документа под условима Гнуове Слободне Документационе Лиценце, издања 1.1 или било којег новијег издања које је објавила Фондација Слободног Софтвера; с тим да Неизмењени одељци НАВОДЕ ЊИХОВЕ НАСЛОВЕ, с тим да је Текст предње корице СПИСАК, и да је Текст задње корице СПИСАК. Примерак лиценце је укључен у одељак под називом „Гнуова Слободна Документациона Лиценца“.

Ако немате „Неизмењених одељака“, нашишите „без Неизмењених одељака“ уместо да наведете који су неизмењени. Ако немате Текст предње корице, напишите без Текста предње корице уместо текст предње корице је СПИСАК; исто тако и за Текст задње корице.

Ако ваш документ садржи нетривијалне примере програмског кода, препоручујемо да их објавите паралелно према вашем избору лиценце слободног софтвера, као што је Гнуова Општа Јавна Лиценца, да допустите њихово коришћење у слободном софтверу.